Taari
Taari on küla Viljandi maakonnas Viljandi vallas. Kuni 2013. aastani kuulus küla Saarepeedi valda. Küla lõunapiiril voolab Tänassilma jõgi, samuti jookseb lõunapiir piki Vana-Võidu Mädajärve. Külast voolavad läbi Viru oja ja Koka oja, mõlemad suubuvad lõunapiiril Tänassilma jõkke. Viru ojale on külas paisutatud Kehklase järv. Küla kirdeosas asuvad Varesemäed. Külast läheb läbi Viljandi–Põltsamaa maantee.